Οι Επτά Σαμουράι

Το Οι Επτά Σαμουράι (ή Οι 7 Σαμουράι) (πρωτότυπος τίτλος: 七人の侍, Χέπμπορν: Shichinin no Samurai, διεθνής τίτλος: Seven Samurai) είναι μία ιαπωνική δραματική επική ιστορική περιπετειώδης ταινία, του 1954, σε σκηνοθεσία Ακίρα Κουροσάβα. Το σενάριο γράφτηκε από τον ίδιο τον σκηνοθέτη, σε συνεργασία με τους Σινόμπου Χασιμότο και Χίντεο Ογκούνι. Πρωταγωνιστούν οι Τοσίρο Μιφούνε, Τακάσι Σιμούρα, Κο Κιμούρα, Γιοσίο Ινάμπα και Νταϊζούκε Κάτο.Η πλοκή της ταινίας τοποθετείται στην αγροτική Ιαπωνία του 16ου αιώνα, κατά τη διάρκεια του Εμφυλίου Πολέμου της Ιαπωνίας και επικεντρώνεται σε ένα ρημαγμένο χωριό, το οποίο θα ζητήσει προστασία από επτά σαμουράι (που βρισκόντουσαν σε ανάγκη), στην επικείμενη επίθεση των ληστών, οι οποίοι λεηλατούν τις σοδειές τους.

 Η ταινία κυκλοφόρησε στις 26 Απριλίου του 1954. Από τη στιγμή, κιόλας, της κυκλοφορίας της, η ταινία έλαβε εξαιρετικές κριτικές και, εκτός του ότι θεωρείται μίας από τις καλύτερες ταινίες του εξαιρετικού Ιάπωνα σκηνοθέτη Κουροσάβα, πλέον συγκαταλέγεται ως μία από τις σπουδαιότερες ταινίες στην ιστορία του παγκόσμιου κινηματογράφου. Έως και σήμερα, αυτό το αριστούργημα, συνεχίζει και επηρεάζει τους δημιουργούς του κινηματογράφου. Η ταινία επικεντρώνεται στην Ιαπωνία του 16ου αιώνα, όταν ένα χωριό ρημάζεται από τις λεηλασίες ληστών, το οποίο μετά από ένα συμβούλιο με τον γέροντα του χωριού, αρχίζουν και ψάχνουν να βρουν σαμουράι για να τους προστατεύσουν από την επικείμενη επίθεση. Μία αποστολή πάει στην πόλη, ώστε να βρει τους σαμουράι. Τελικά, μετά από κόπο βρίσκουν επτά σαμουράι. Δεν τους ήταν εύκολο, γιατί δεν είχαν λεφτά να τους πληρώσουν, παρά μόνο τρεις φορές τη μέρα ένα πιάτο φαγητό. Αρκετοί σαμουράι ήταν εξαθλιωμένοι, οπότε δέχτηκαν αυτήν την προσφορά. Όταν οι σαμουράι πάνε στο χωριό, οι χωρικοί αρχικά τους φοβούνται, αλλά μετά από ένα σκηνικό που έστησε ένας σαμουράι, άρχισαν να τους εμπιστεύονται. Κατόπιν, οι σαμουράι αρχίζουν και ετοιμάζουν τη μάχη: καταστρώνουν σχέδιο και οχυρώνουν το μέρος. Ωστόσο, προετοίμαζαν και τους χωρικούς για επίθεση. Πριν αρχίσει η επίθεση, αποστολή φεύγει ώστε να σκοτώσει ληστές, πιάνοντας τους στον ύπνο, η οποία χαρακτηρίζεται εν μέρει επιτυχημένη, καθώς εκεί πεθαίνει ο πρώτος σαμουράι. Η μέρα της επίθεσης έφτασε και σιγά σιγά το χωριό, απωθεί τους ληστές. Από τους 40 συν ληστές είχαν μείνει μόνο 13, και όλο το χωριό ετοιμαζόταν για την τελική μάχη. Τελικά οι ληστές πεθαίνουν όλοι. Παρόλα αυτά, οι επτά σαμουράι, έμειναν στο τέλος τρεις. Η ταινία τελειώνει με τους τρεις εναπομείναντες σαμουράι να βλέπουν το νεκροταφείο, μαζί με τους τέσσερις χαμένους συντρόφους τους, και όσους χωρικούς χάθηκαν. Οι χωρικοί, πλέον ανακουφισμένοι και χαρούμενοι τραγουδούν, θερίζοντας παράλληλα τη συγκομιδή τους. Τακάσι Σιμούρα... ως Kambei Shimada, ένας από τους ρόνιν σαμουράι, και ο αρχηγός του γκρουπ. Γιοσίρο Ινάμπα... ως Gorōbei Katayama, ένας από τους ρόνιν σαμουράι, με επιδεξιότητα στην τοξοβολή. Φαινομενικά είναι ο δεύτερος αρχηγός της ομάδας. Νταϊσούκε Κάτο... ως Shichirōji, ένας από τους ρόνιν σαμουράι, ο οποίος ήταν παλιός φίλος του Shimada. Σέτζι Μιγιαγκουτσι... ως Kyūzō, ένας ρόνιν σαμουράι, ο οποίος αρχικά αρνείται την πρόταση, αλλά τελικά δέχεται. Είναι εξαιρετικά επιδέξιος με το ξίφος. Θαυμαστής του μεγάλος είναι ο Katsushirō Μινόρου Τσιάκι... ως Heihachi Hayashida, ένας ρόνιν σαμουράι, ο οποίος δεν είναι ιδιαίτερα επιδέξιος, όμως προσφέρει στην ηρεμία της ομάδας. Ισάο Κιμούρα... ως Katsushirō Okamota, ένας νεαρός, χωρίς εμπειρίες πολεμιστής. Γιος πλούσιου σαμουράι, που αναζητεί διδασκαλία και πείρα, και φεύγει από την οικογένειά του, χωρίς να έχει πάρει συγκατάθεση. Γίνεται και ακόλουθος του Kambei Shimada Τοσίρο Μιφούνε... ως Kikuchiyo, ένας χιουμοριστικός χαρακτήρας, ο οποίος αρχικά ψευδώς παραδέχεται ότι είναι σαμουράι, που αργότερα αποδεικνύεται ότι είναι κι αυτός χωρικός. Όμως, η αξία του στην έκβαση της μάχης φάνηκε μεγάλη. Γιοσίο Τσουτσίγια... ως Rikichi, ένας νεαρός θαρραλέος χωρικός που ψάχνει λύση στο πρόβλημα των ληστών, σε αντίθεση με τους συγχωριανούς του. Επίσης, κρύβει μεγάλο πόνο, ο οποίος αφορά τη γυναίκα του. Μπόκουζεν Χιντάρι... ως Yohei, ένας συνεσταλμένος χωρικός, που έχει κάποιες κωμικές σκηνές με τον Kikuchiyo Γιουκίκο Σιμαζάκι... ως σύζυγος του Rikichi. Αν και στο πρώτο μέρος του φιλμ δεν εμφανίζεται, αργότερα η εμφάνισή της δραματοποιεί το έργο. Καματάρι Γουτζιγιάρα... ως Manzō, ένας αγρότης, ο οποίος φοβάται για την αγνότητα της κόρης του, η οποία θα παρευρίσκεται ανάμεσα σε τόσους σαμουράι. Τέλος, δέχεται την αγάπη της κόρης του, τον Katsushirō Κέικο Τσουσίμα... ως Shino, η κόρη του Manzō, η οποία ερωτεύεται τον Katsushirō Κοκούτεν Κόντο... ως Gisaku, ο γέροντας του χωριού, τον οποίο τον συμβουλεύεται όλο το χωριό. Γιόσιο Κουσούγκι... ως ένας από τους χωρικούς αγρότες. Σίνπει Ταγκάκι... ως ένας από τους ληστές και ο αρχηγός τους. Χαρούο Χακιατζίμα...ως ένας από τους ληστές. Ετζίρο Τόνο... ως ένας κλέφτης. Κατάλογος των καλύτερων ταινιών Seven Samurai στο Box Office Mojo Οι Επτά Σαμουράι στην IMDb Seven Samurai στο Metacritic Οι Επτά Σαμουράι στο Rotten Tomatoes Criterion Collection essay από Kenneth Turan Criterion Collection essay από Philip Kemp